
Grozījumi Bērnu tiesību aizsardzības likumā
Izdarīt Bērnu tiesību aizsardzības likumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 8., 12. nr.; 2001, 24. nr.; 2002, 23. nr.; 2003, 12. nr.; 2004, 12. nr.; 2005, 8. nr.; 2006, 22. nr.; 2007, 9. nr.; 2008, 15. nr.; 2009, 14., 23. nr.; Latvijas Vēstnesis, 2009, 193. nr.; 2010, 47., 205. nr.; 2011, 112., 132. nr.; 2013, 118. nr.; 2014, 51., 60. nr.; 2015, 245. nr.; 2016, 241. nr.; 2017, 54., 242. nr.; 2018, 97. nr.; 2019, 240., 257.A nr.; 2020, 119.C, 199. nr.; 2021, 42., 227., 234.A, 252. nr.; 2023, 57.A, 84.A, 91. nr.) šādus grozījumus:
1. Aizstāt visā likumā vārdus "Valsts bērnu tiesību aizsardzības inspekcija" (attiecīgā locījumā) ar vārdiem  ''Bērnu aizsardzības centrs'' (attiecīgā locījumā).
2. Izteikt 65.1 pantu šādā redakcijā:
· ''65.1 Bērnu aizsardzības centra kompetence
· Bērnu aizsardzības centrs ir labklājības ministra pārraudzībā esoša tiešās pārvaldes iestāde, kas sniedz atbalstu bērnu aizsardzības jomā bērniem un šā likuma 5. pantā minētajiem bērna tiesību aizsardzības subjektiem un uzrauga bērnu tiesību un interešu ievērošanu. Bērnu aizsardzības centra vecākajiem ekspertiem ir tiesības  veikt pārrunas ar bērnu bez citu personu klātbūtnes, iepriekšējas saskaņošanas un likumiskā pārstāvja piekrišanas.''
3. 72. pantā:
· aizstāt piektās daļas 1. punktā vārdus "izvērtējusi, vai tas nekaitē bērnu interesēm, un atļāvusi" ar vārdiem "ir izvērtējis, vai tas nekaitē bērnu interesēm, un atļāvis";
· aizstāt astotajā daļā vārdu ''tai'' ar vārdu ''tam''.
4. Papildināt pārejas noteikumus ar 54. punktu šādā redakcijā:
· “54. Līdz dienai, kad stājas spēkā attiecīgi grozījumi citos normatīvajos aktos, tajos iestādes nosaukums "Valsts bērnu tiesību aizsardzības inspekcija" atbilst iestādes nosaukumam "Bērnu aizsardzības centrs"."
Likums stājas spēkā 2024. gada 1.janvārī.

